Léonie de Jonge
D'Léonie de Jonge, gebuer de 7. Januar 1990 zu Ettelbréck, ass eng lëtzebuergesch Politologin a Basketballspillerin.

Basket
Vun 2009 bis 2015 war d'Léonie de Jonge am Kader vun der lëtzebuergescher Dammebasketballnationalekipp, an huet 16-mol fir d'Nationalekipp gespillt.

Akadeemesch Carrière
Iwwer eng Studiebourse huet si zwee Joer um Junior College zu Devil's Lake am North Dakota studéiert a Basket gespillt. Dono huet si um Cornell College am Iowa, a vun 2014 zu Cambridge an England studéiert, wou si 2015 hire Master an 2019 hire PhD gemaach iwwer d'Hannergrënn, firwat a verschiddene Regiounen oder Staate vum Benelux riets-populistesch Parteien ënnerschiddlech staark sinn (The Success and Failure of Right-Wing Populist Parties in the Benelux Countries, 2019).

Si ass Assistent-Professesch op der Universitéit Groningen.

Kuckt och

Um Spaweck
 Publikatiounen vun der Léonie de Jonge op orcide.org

Gebuer 1990
Lëtzebuergesch Basketballspiller
Lëtzebuergesch Politologen